Zoila friendii

Zoila friendii zo ur spesad kregin boutin eus kornôg Aostralia er Meurvor Indez . Unan eus ar spesadoù a gaver e genad Zoila e kerentiad an hoc'higed-mor eo, hervez ar Word Register of Marine species WORMSMolluscaBase eds. (2025). MolluscaBase. Zoila friendii (J. E. Gray, 1831). Accessed through: World Register of Marine Species at: https://www.marinespecies.org/aphia.php?p=taxdetails&id=396655 on 2025-02-10  (en).

 Taksonomiezh 
Diskrivet eo bet ar spesad gant J.E. Gray e 1831 ha renket er genad Cypraea d'ar mare-se diblaset goude er genad Zoila. Roet eo bet an anv en enor da Kabiten Friend F.R, n'eus roet ar c'hregin diskrivet Lorenz Felix , Cowries A guide to the gastropod family Cypraeidae, volume 1 Biology and systematics, ti-embann Conchbooks, Harxheim, Alamagn, 2017 ISBN 978-3-939767-87-9(en).

Heñvelsterioù a zo hervez an deskriverien evit ar spesad-se daoust d'an anv Zonaria pyrum bezañ implijet an aliesañ.
 Cypraea friendii hervez ar re a renk an holl spesadoù Cypraeidae er spesad nemetañ Cypraea.
 Cypraea scottii, anv aet da get.
 Cypraea albinea, anv aet da get.

 Bevoniezh 
Kavet e vez Zoila friendii dindan nebeut metroù betek mor don a-walc'h war spouennoù an aliesañ etre 15 ha 30 m donder, betek 1 m donder nemetken war bezin e Dunsborough.

 Ment 
Mentoù boutin ar c'hregin a zo etre 66 ha 94 mm hirder, nemet e c'heller kavout hiniennoù korr betek 42 mm gour, pe ramz betek 113 mm.

 Isspesadoù 
Pemp isspesad zo bet deskrivet.
 Zoila friendii friendii (J.E. Gray, 1831) isspesad tip
 Zoila friendii kostini Lorenz & Chiapponi, 2007 isspesad ral sklaeroc'h kavet gant robotoù dindan vor "ROV"etre 70 ha 220 m donder. 
 Zoila friendii marina  Kostin, 2005 isspesad all gwelet a-raok gant ur stumm eus Zoila friendii thalamaga
 Zoila friendii thalamaga Lorenz, 2002 isspesad ral-tre  kavet etre 25 ha 55 m donder.
 Zoila friendii vercoi Schilder, 1930 isspesad divoutin kavet e mervent Aostralia etre 5 ha 70 m donder war spouennoù. 

 Gwelout ivez 
Zoila jeaniana spesad e memes strolladig spesadoù.
Zoila thersites spesad e memes strolladig spesadoù.

 Notennoù ha daveennoù 

Rummad:Kregin
Rummad:Blotviled
Rummad:Cypraeidae